पाएं अपने शहर की ताज़ा ख़बरें और फ्री ई-पेपरडाउनलोड करें
कोरोना महामारी की रोकथाम के लिए राज्य सरकार द्वारा लागू किए गए जन अनुशासन पखवाड़े के तहत जहां सभी लोगों को घरों में रहने की हिदायत दी जा रही है वहीं कुछ लोग बिना वजह के सड़कों पर घूम रहे हैं। जिन्हें प्रशासन द्वारा रोजाना क्वारेंटाइन करने की कार्रवाई की जा रही है। बुधवार को शहर के विभिन्न इलाकों से 12 जनों को जनों को पकड़कर क्वॉरेंटाइन सेंटर भेजा गया।
वहीं विभिन्न वाहनों के चालान बनाकर वाहन जब्त किए गए। उपखंड अधिकारी ओमप्रकाश ने बताया कि इन दिनों कोरोना वायरस की रोकथाम के लिए जन अनुशासन पखवाड़ा लागू है लेकिन लोग इसे हल्के में ले रहे है। बुधवार को पुलिस एवं प्रशासन द्वारा विभिन्न जगह पर गश्त के दौरान 12 जनों को पकड़कर हाई स्कूल स्थित क्वारेंटाइन सेंटर भेजा गया। जहां पर सभी का कोरोना टेस्ट किया जाएगा। क्वारेंटाइन सेंटर पर हैड कांस्टेबल रमेश कुमार, वरिष्ठ अध्यापक वालाराम देवासी, कांस्टेबल जगदीश कुमार अपनी सेवाएं दे रहे हैं।
शहर में विवाह आयोजन पर होगी चेकिंग
उपखंड अधिकारी ओमप्रकाश ने बताया कि शहर में कई विवाह आयोजक कोरोना गाइडलाइन का उल्लंघन कर रहे हैं। ऐसे आयोजकों के विरुद्ध कार्रवाई करने के लिए टीम का गठन किया गया है। आयोजकों के विवाह स्थल पर नियमित रूप से चेकिंग की जाएगी। आयोजन स्थल पर 31 से अधिक मेहमान होने पर 1 लाख का जुर्माना वसूलने की कार्यवाही की जाएगी। फिर भी आयोजक बाज नहीं आते हैं तो उनके विरुद्ध नियमानुसार मुकदमा दर्ज करवाया जाएगा।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva hin_Deva zho_Hant eng_Latn